Downloaded from YTS.BZ
Official YIFY movies site: YTS.BZ
Garry Kasparov, superstar, un Napoleon al șahului.
Nu e genul șoarecelui de bibliotecă.
- Carismatic. - Ostentativ și franc.
A provocat mai multe controverse decât orice alt campion din istorie.
Niciun om sau robot nu-l poate bate.
- Ești sigur de tine, nu? - Trebuie să fiu.
Și sunt campion.
CAMPION MONDIAL LA ȘAH
Șahul e un război psihologic.
E voința mea contra voinței tale.
E cea mai dură întrecere, în forma ei cea mai pură.
Câștigi, ești mai bun.
- Ca om? - Da, mai bun ca om, și nu numai.
Vreau noi provocări. De-aia am jucat cu un computer. Orice provocare.
La 12 ani, școlărița Judit Polgár
a câștigat un mare turneu internațional de șah, scriind istorie.
La început, toți m-au subestimat.
Îmi ziceau că sunt fată, sunt mică, ce căutam acolo.
Dar șahul un sport al minții.
Și trebuie să crezi în tine.
Judit e cea mai bună la vârsta ei, la ambele sexe,
din toată istoria șahului.
Judit e cea mai tânără maestră internațională la șah.
A atins acest nivel cu trei ani înaintea unor campioni
ca Bobby Fischer și Garry Kasparov.
În 1994,
Judit Polgár urma să joace cu Kasparov pentru prima oară în viața ei.
Pentru prima dată în istoria șahului,
cea mai bună șahistă din lume
urma să joace cu cel mai bun șahist din lume.
E ceva ce provoacă și entuziasm,
dar și îngrijorare.
Oare avea să fie măcelărită?
REGINA ȘAHULUI
Șahul înseamnă posibilități infinite.
Trebuie să fii gata să faci o mutare greșită,
dar apoi să te calmezi și să te redresezi.
Ai întotdeauna alte ocazii, alte oportunități.
Trebuie să fii foarte rezistentă, ca în viață.
Partida nu se termină decât la sfârșit de tot.
ȘOC PRINȚESA ȘAHULUI
NR. 1 MONDIAL LA FEMININ
REȚINEȚI NUMELE
Când eram mică, visam să joc cu cei mai buni șahiști din lume,
în cele mai bune turnee.
Dar acele visuri păreau imposibile.
Asta, pentru că eram cine eram
și veneam de unde veneam.
Azi, Ungaria are un guvern comunist.
BUDAPESTA - UNGARIA ANII '70
E un stat totalitar. Libera exprimare a fost abolită.
Economie falimentară, inflație, șomaj.
Milioane de unguri au mai multe servicii ca să se descurce.
Recordul la sinucideri în Europa.
Când s-au născut fetele mele,
eram foarte săraci.
LÁSZLÓ POLGÁR TATĂL LUI JUDIT
Locuiam într-o casă dărăpănată dintr-un cartier muncitoresc.
Pereții erau uzi de sus până jos.
Am vrut ca fetele mele să aibă o viață mai bună.
Așa se face că am început să citesc biografiile unor genii.
Cred că a citit peste 400 de cărți
despre mari personalități mondiale, pentru a studia tipare.
A înțeles că geniile nu se nasc, ci se fac, dacă primesc educația adecvată.
Toate geniile începuseră pe la cinci ani
și studiaseră un subiect între opt și nouă ore pe zi.
Iar László Polgár cu soția lui, Klára,
au decis că aveau să crească niște genii în acest experiment.
TATĂL-TIRAN ȘI-AR LEGA FATA DE TABLA DE ȘAH
Mulți au considerat că era o formă de abuz,
că acțiunile lui aveau să le afecteze negativ în viață.
N-am avut nicio îndoială că experimentul avea să fie un succes.
Inițial, n-am știut dacă proceda corect.
MAMA LUI JUDIT
Vă spun adevărul.
Dar îmi iubeam soțul, îmi plăcea ideea lui.
Așa că, de ce nu?
De ce șahul?
Foarte simplu. E ușor să ai o tablă de șah.
Și e foarte ieftină.
Sora mea, Susan, e cu șapte ani mai mare.
Iar Sofia, cu un an și jumătate.
Deci ele jucau deja destul de mult șah.
Când am împlinit cinci ani, am început antrenamentele de șah.
Elementele de bază ale șahului sunt foarte importante.
Mai întâi, trebuie să înveți cum se mută piesele.
Șase tipuri diferite.
Calul, nebunul, turnul, pionul…
Noi deschideri. Apărarea siciliană, berlineză.
Când iei mâna de pe piesă, n-o mai muți altundeva.
Pentru ai mei, școala era o pierdere de vreme
din punct de vedere academic, cel puțin.
Așa că am fost educate acasă.
Tata a creat un sistem cu fișe, cum erau în biblioteci.
Pe fiecare fișă erau strategii și tactici.
Trebuia să ne amintim sute de mii de fișe.
Iar tata a creat un perete foarte special
pe care aveam 30 de table de șah.
Careuri de șah.
Iar noi trebuia să scriem care era soluția.
Eram cam săraci.
Banii pe care îi aveam îi investeam în lecțiile de șah.
Un profesor venea de la 10:00 la 13:00.
Altul, de la 14:00 la 17:00.
Apoi, încă unul, de la 17:00 la 21:00.
Practic, jucam șah toată ziua.
Nu aveam sâmbete, duminici, zile de naștere, aniversări.
Fiecare zi era una lucrătoare.
Și totuși, fetelor le-a plăcut mult.
La șase ani am jucat în primul turneu,
în blocul unde locuiam.
JUDIT CONTRA VECINILOR DE LA BLOC 1981
Și îmi amintesc clar că premiul cel mare era o micuță tablă magnetică de șah.
Mi-am dorit-o foarte mult.
În general, eram un copil foarte timid.
Dar când jucam șah, eram în lumea mea.
Eram neîndurătoare, agresivă.
Vedeam totul în alb sau negru.
Voiam să-mi distrug adversarul. Să atac.
Voiam să sacrific tot pentru șah-mat.
Am câștigat turneul.
Și micuța tablă magnetică de șah.
Senzația pe care am avut-o după ce am câștigat partide
a fost foarte puternică.
După aceea, mi-a fost limpede că aveam să fiu jucătoare de șah.
Nu puteam fi altceva.
Iar dacă vrei să fii cea mai bună, e important să ai provocări.
Pentru a-și valida experimentul,
tata a vrut să jucăm
cu adversari cât mai puternici, altfel spus, cu bărbați.
Dar când ne-am dus să jucăm cu bărbați,
ne-au privit de parcă voiam să mergem pe Lună.
Șahul era un sport dominat de bărbați.
Era un club al bărbaților.
Aveau reguli stricte de separare.
Femeile nu aveau voie să joace în turnee masculine.
Jucătoarele de șah nu erau respectate, ca să nu spun altfel.
CAMPION MONDIAL
- Femeile sunt șahiste slabe? - Groaznice.
Probabil că nu sunt foarte istețe.
Crezi că așa sunt toate?
Probabil că da.
N-au dat nicio jucătoare de șah bună.
DEZBATERE: FEMEILE SE NASC PROASTE?
Pe de o parte, e abilitatea mentală de a înțelege șahul
și a gândi jocul în profunzime.
Pe de alta, să fii bun la șah îți trebuie o anumită personalitate.
Dovezile arată că femeile nu au nici una, nici alta.
Era o idee stupidă
pe care eu și surorile mele am vrut s-o schimbăm într-un fel sau altul.
Dacă ne puteam duce la turnee,
arătam lumii că eram în stare.
În Ungaria, o țară comunistă,
aveai nevoie de permisiune pentru a ieși din țară
ca să participi la turnee.
Trebuia să fii bine văzută.
Dacă aveai idei creative și voiai să fii altfel,
să-ți educi copilul singur, acasă,
să fie o fată care juca cu bărbați,
guvernul comunist nu te susținea în niciun caz.
PAȘAPORT REFUZAT
Adeseori, noi nu aveam voie să plecăm din blocul de est.
Într-un regim comunist, când nu faci ce ți se spune,
plătești nu numai tu, ci, posibil, toată familia ta.
La un moment dat, au venit milițieni
cu arme automate
și ne-au dat jos din pat, dimineața devreme.
S-a dovedit că veniseră
să ne interneze la casa de nebuni
sau să ne ducă la închisoare.
Ba mai mult, au spus că ne puteau lua copiii.
Să ne ia copiii.
Vă dați seama.
Tatăl meu nu renunțase la experimentul lui.
Și era gata să se bată pentru a trăi așa cum visase el.
Ne-a spus să ne întoarcem la tabla de șah.
Singurul răspuns posibil era să lucrăm mai intens și să dăm rezultate.
În general, aveam voie să jucăm doar în Ungaria și în Europa de Est.
Jucam cu adulți și câștigam partidă după partidă.
Aveam nevoie de o provocare nouă.
Jucam mult „șah orb”.
Pion la E4.
Cal la C3.
Cal la F7.
Șah-mat.
Voiam să câștig fiecare partidă.
Și, desigur, visam să ajung printre primii zece din lume
și să fiu printre cei mai buni.
Pe atunci, cel mai bun din lume era Garry Kasparov, din URSS.
Îl urmărisem de la o vârstă fragedă.
A fost încoronat un nou campion la șah.
Garry Kasparov este cel mai tânăr campion la șah din toate timpurile.
Ne așezam pe covor,
ne uitam la partidele lui și învățam foarte mult.
Cu Kasparov, parcă joci cu Larry Bird sau Michael Jordan.
Ambiție neînduplecată, efort neobosit și tenacitate.
Cel mai bun la orice viteză.
Nu văd cine mi-ar putea lua titlul,
decât dacă mă sabotez singur, să zicem.
Eram foarte atentă la ideile lui, la deschideri, la mutările lui.
Și le copiam.
Era agresiv.
Și eu eram agresivă.
Îl admiram mult.
De pe atunci visam să joc contra lui.
În familia mea se spune
că am descoperit șahul pe la cinci ani și jumătate.
Era o seară de iarnă la Baku, în Azerbaidjan,
în sudul URSS, orașul unde m-am născut și am crescut.
Mi-am văzut părinții încercând să rezolve un careu de șah, din ziarul local.
Și am fost fermecat de secretele jocului.
Doar 64 de pătrățele, 32 de piese.
Jocul m-a acaparat pe dată.
Așa că… A fost o pasiune.
Mi se potrivea perfect.
În URSS, șahul era considerat o armă politică,
pentru a arăta superioritatea intelectuală a comuniștilor față de Vestul decadent.
Era o rețea foarte extinsă
care putea identifica jucători talentați
și ajuta la dezvoltarea acelor talente.
Pe mine m-a ajutat să avansez rapid, fiindcă m-au descoperit pe loc.
ȘCOLAR CU VIITOR LUMINOS
O STEA RĂSARE ÎN EST
KASPAROV, VIITOR CAMPION?
Șahul sovietic era însuși șahul.
Ei dominau absolut jocul de șah.
Și an de an produceau campioni de ambele sexe.
Dacă voiai să înveți șah de la cei mari, ei erau la școala sovietică de șah.
Acolo era elita șahului mondial.
Încă de atunci, Susan juca foarte bine în concursuri foarte puternice.
Apoi, în 1984, Susan a ajuns pe primul loc în clasamentul mondial la șah feminin.
Deci rezultatele ei erau recunoscute internațional.
Astăzi, la știri…
Susan Polgár, din Ungaria.
Susan Polgár, cea mai bună…
- Cea mai bună șahistă… - Cea mai bună jucătoare de șah…
M-a bucurat nespus faptul că, deși au încercat să mă descurajeze,
nu au reușit.
Un expert a spus despre ea că e un Mozart al șahului.
Și surorile ei au înregistrat succese.
Ziariștii au venit în Ungaria, cerând interviuri.
Nu puteau înțelege cum era posibil
ca jucătoarea numărul unu din lume
să nu poată pleca din blocul răsăritean.
CONFLICTE DESE CU AUTORITĂȚILE
Jurnaliștii au spus că, dacă autoritățile
nu pun capăt discriminărilor împotriva familiei Polgár,
aveau să declanșeze o campanie globală contra Ungariei,
pentru încălcarea drepturilor omului.
ROCADA CELOR 3 SURORI ȘAHUL MASCULIN, ASEDIAT
La un moment dat, guvernul maghiar
a considerat că lucrurile luaseră prea multă amploare.
Până la urmă, ne-au dat pașapoartele
ca să putem călători în Vest.
Eram încântate.
Visasem să putem arăta lumii cât de bune eram.
Acum, puteam.
SALONIC, GRECIA
La Olimpiada de Șah din 1988 au participat peste 100 de țări.
Fiecare țară și-a trimis cei mai buni jucători.
Căpitanul Ungariei a decis să ne trimită la olimpiadă
pe noi, cele trei surori, împreună cu Ildikó Mádl.
A fost ciudat să mergem la o olimpiadă feminină
și să jucăm doar contra femeilor.
Dar am făcut o excepție.
Puteam în sfârșit să arătăm ce știam.
Practic, am fost noi contra restului lumii.
În numele Federației Internaționale, bun-venit la a 28-a Olimpiadă de Șah.
Olimpiada de șah e echivalentul jocurilor olimpice la șah, de mare prestigiu.
Toată lumea se duce acolo.
Se joacă în echipă, pentru a decide care e cea mai bună țară la șah.
Sunt două secțiuni: concursul masculin și olimpiada feminină.
Zi de zi, pentru două săptămâni, țările se înfruntau între ele.
Azi, o țară, mâine, alta.
O victorie înseamnă trei puncte.
Cu punctajul maxim iei aurul olimpic.
Erai impresionată încă de la intrarea în sală.
Noi eram niște fete.
Pentru prima oară, vedeam cei mai buni jucători, crema șahului mondial.
Kasparov e acolo.
Am văzut-o pe Susan vorbind cu Garry Kasparov,
iar eu și Sofia ne hlizeam și zâmbeam.
Cum ar veni: „Kasparov vorbește cu noi.”
Alegerea fetelor Polgár a fost controversată.
Erau foarte tinere.
O echipă de adolescente juca cu cei mai buni șahiști din lume.
Reprezentau o noutate, dar lumea nu le-a luat în serios,
arătând spre echipa sovietică.
Sovieticele dominau lumea șahului.
Nu mai pierduseră o olimpiadă de peste 30 de ani.
Erau de neatins.
Toate jucătoarele sunt rugate să își ocupe locurile.
Am intrat în sală.
M-am așezat.
Eu jucam la tabla unu.
Judit, la tabla doi, lângă mine.
La tabla a treia jucam pe rând, eu și Ildikó Mádl.
Am aranjat piesele.
Dădeam din picior, fiindcă aveam emoții
și mă întrebam dacă eram pregătită psihic
să joc cu cele mai bune șahiste din lume.
Tensiunea era tot mai mare.
Dar, când începea partida, era cu totul altceva.
Ignoram complet tot ce întâmpla în afara tablei de șah
și mă concentram pe joc.
UNGARIA VS AUSTRALIA 3 - 0
RUNDA 2 UNGARIA VS FRANȚA
6 - 3
În timpul partidelor, intram într-un fel de transă.
Și am câștigat partidă după partidă.
VICTORII ÎNFRÂNGERI JUDIT
Da, a fost absolut senzațională.
După primele partide câștigate, lumea a început să se teamă de Judit.
Când se așeza la masă, știam că aveam o mare șansă să câștigăm.
UNGARIA 3
Categoric, nu eram obișnuiți să vedem tinere șahiste care jucau atât de bine.
Era foarte neobișnuit.
O fetiță de 12 ani, cu părul strâns în coadă,
dominând absolut.
Făcea din adversarele ei niște sărmane victime.
Așa se face că, deodată, sute de persoane au venit să asiste la acel turneu.
Se instalase un soi de manie Polgár.
Surorile Polgár sunt un fenomen autentic.
Sunt nemaipomenit de talentate.
La doar 12 ani, Judit e cea mai bună din generația ei.
Judit e cea mai talentată.
Aș vrea să fi fost și eu atât de tare, la vârsta ei.
Are multe șanse să devină… întâi de toate, campioană mondială.
Nu am nicio îndoială.
Șahul pe care îl juca ea, energia din spatele fiecărei mutări
erau nemaivăzute în șahul feminin.
Jucam foarte bine.
Dar, desigur, și sovieticele jucau foarte bine.
CLASAMENT RUNDA 9 1. UNIUNEA SOVIETICĂ 2. UNGARIA
Polgár au nevoie de un miracol ca să le ia rusoaicelor
medalia pe care ele o revendică de drept.
Îmi amintesc că Ildikó Mádl, colega noastră, a spus:
„Dacă ne-ar da argintul acum, aș fi gata să accept.”
Judit a considerat tot timpul că noi jucam pentru aur.
Și ne-am molipsit și noi de la ea.
UNGARIA RUNDA 11 SUSAN +1 JUDIT +1 SOFIA +½ REMIZĂ
Judit câștiga în continuare.
Iar eu, Susan și Ildikó ne țineam tare.
CLASAMENT RUNDA 14 1. URSS 2. UNGARIA
Ultima rundă a fost foarte tensionată, fiindcă de ea depindea totul,
dacă aveam să câștigăm aurul sau nu.
Mai nimeni nu credea că sovieticele puteau fi detronate.
Eu am câștigat foarte repede.
Ildikó Mádl a obținut o remiză.
UNGARIA RUNDA 14
În partida decisivă,
Susan trebuia să joace cu Pia Cramling,
printre cele mai bune șahiste din istorie.
Era copleșitor, dar am încercat să mut cât mai bine.
Până în ultima clipă, nu a fost clar dacă aveam să câștigăm aurul.
După ultima rundă am știut că era aur.
Am fost nespus de fericite.
Cu un punctaj total de 33,
echipa ungară a stabilit un nou record absolut.
Judit a venit și a șters pe jos cu toată lumea.
Nu a pierdut nicio partidă. A fost remarcabil.
Asta a arătat lumii cine erau surorile Polgár.
Medalia de aur este acordată echipei Ungariei.
Simțeam că întreaga lume ținea cu noi.
A fost un sentiment înălțător cum arareori am avut ocazia să trăim înapoi acasă.
La întoarcerea de la Salonic, pe aeroportul din Budapesta,
am dat de o situație surprinzătoare.
Lumea ne aștepta.
AUR LA SALONIC
JOS PĂLĂRIA, FETELOR!
Olimpiada de șah ne-a schimbat viața.
Am plecat niște oi negre, ne-am întors eroine de aur.
Poporul maghiar îi era recunoscător familiei Polgár,
pentru prima oară, de fapt.
Am fost invitate la sediul parlamentului.
Președintele a sărbătorit cu noi.
E László Polgár mulțumit acum?
Aș minți dacă aș spune că nu.
Guvernul și Federația de Șah, toată lumea a schimbat tonul.
Tot ce făceam era minunat.
Peisajul politic era în schimbare.
Curând, Zidul Berlinului avea să cadă.
Asta și victoria noastră la olimpiadă
ne-au facilitat mult deplasările.
Judit a câștigat alte câteva turnee anul acela
și n-a fost pic de invidie între surori.
Toate credeam că putea orice.
Când vom avea o campioană mondială la șah?
Poate că e lângă mine chiar acum.
Nu știu.
Lumea n-a mai văzut așa ceva.
E tot mai bună cu fiecare turneu.
E înfricoșător.
Într-o jumătate de an, coeficientul meu a crescut cu 200, ceea ce era enorm.
COEFICIENTUL LUI JUDIT
În șah avem un sistem cu coeficienți.
E simplu. Adversarii dintr-o partidă au fiecare un coeficient.
Dacă mă bați, tu câștigi puncte, eu pierd.
CLASAMENT FEMININ
Deci la 12 ani am devenit șahista numărul unu din lume.
Dar nu aveam să mă opresc.
LA 12 ANI, CEA MAI BUNĂ ȘAHISTĂ
Vreau să fiu mare maestră și să am un coeficient tot mai ridicat.
Pentru a deveni mare maestră, trebuie să ajungi măcar la 2.500
și să ai performanțe excepționale
la trei turnee foarte competitive.
ACUM ÎNVINGE MARI MAEȘTRI
Judit călca recordurile în picioare.
Iar lumea fremăta la gândul
că ea putea depăși recordul de 33 de ani al lui Bobby Fischer
și putea deveni cea mai tânără deținătoare a titlului de mare maestru.
Poza ei era în reviste în fiecare lună.
Toți îi urmăreau evoluția.
FISCHER, DĂ-TE LAOPARTE, CĂ VINE JUDIT POLGÁR
Apoi, în 1991, am participat la Supercampionatul Ungariei.
Aveam 15 ani și 4 luni.
BOBY FISCHER A DEVENIT MARE MAESTRU LA 15 ANI ȘI 6 LUNI
Era ultima mea șansă să bat recordul lui Bobby Fischer.
JUDIT VS RECORDUL LUI FISCHER 1991
TIBOR TOLNAI COEFICIENT 2.480
Cel mai dificil campionat al Ungariei.
Toți marii șahiști unguri erau acolo.
Evident, nimeni nu-mi dădea vreo șansă.
Jucam binișor.
Lumea a fost șocată.
ULTIMA RUNDĂ
Era ultima rundă.
Eu jucam cu negrul
contra marelui maestru maghiar Tibor Tolnai.
Avea nevoie doar de o remiză cu Tolnai ca să devină mare maestră.
Dar ca să câștige turneul și să devină campioană a Ungariei,
îi trebuia o victorie.
Deci avea o dilemă.
Trebuia să decidă dacă acceptă o remiză și devine mare maestră
sau joacă la victorie ca să câștige și campionatul.
Majoritatea jucătorilor s-ar fi mulțumit cu remiza, ar fi pierdut titlul național,
dar ar fi devenit mari maeștri, intrând astfel în istorie.
Dacă pierdea, nu obținea nici una, nici alta.
Sunt groaznice la șah.
Probabil că nu sunt foarte istețe.
Voiam să bat recordul lui Bobby Fischer,
dar și să câștig campionatul.
A ales versiunea mai riscantă.
Am avut mari emoții pentru ea.
Jucam foarte tactic, cu mutări potențial riscante.
Mă concentram pe centrul tablei.
La un moment dat, am făcut o mutare neașteptată pentru adversar.
Din flanc, am mutat calul la C4.
Acum amenințam să-i iau pionul acesta.
Albul nu-mi poate lua calul, fiindcă îl luam și eu,
iar atunci puteam ataca și regina, și nebunul,
iar albul pierdea totul.
Uneori, o singură mutare poate schimba totul.
Câteva mutări mai târziu…
am câștigat.
Eram mare maestră la 15 ani și 4 luni, bătând recordul lui Bobby Fischer.
UNGUROAICĂ, CEA MAI TÂNĂRĂ MARE MAESTRĂ
E o reușită nespus de semnificativă.
Judit era cea mai tânără persoană, bărbat sau femeie,
care a devenit mare maestră.
Să câștige la 15 ani campionatul național
și să devină în același timp mare maestră
a fost cu adevărat de basm.
A fost foarte important când am devenit mare maestră.
Am căpătat mai multă siguranță de sine, că pot bate jucători de asemenea calibru.
Dar acum mă gândeam
la ce urmează.
LINARES, SPANIA
Turneul de la Linares, cel mai important din lume.
Linares e un fel de Wimbledon al șahului.
O dată pe an, ne reunim la Linares și stabilim jucătorii cei mai buni.
Pentru prima oară în istoria șahului,
între cei mai buni șahiști din lume este prezentă o fată.
Era primul meu turneu de elită.
Se întreceau cei mai buni jucători.
Inclusiv Garry Kasparov.
E foarte dificil să te pregătești pentru un asemenea turneu,
dar știm dinainte, așa că am avut mai multe luni, să studiez.
Era important să fie bine pregătită pentru concurs.
Trebuiau studiate diferitele deschideri ale lui Kasparov
și pregătite mutări de neutralizare.
Eram emoționată și totodată curioasă să văd cum voi reuși să joc
când toți sunt considerați mai buni decât mine.
Kasparov mi-a spus într-un interviu că se bucură că joci la Linares.
A zis: „Așa o să știm cât de puternică e cu adevărat.”
Nu știu ce vrea să spună cu asta.
Eu mă străduiesc.
Crezi că poți să-l bați?
Întotdeauna am dominat la Linares.
Am câștigat acolo în '92, '93, la scor.
KASPAROV TRIUMFĂ
KASPAROV DOMINĂ
În '94 eram optimist, fiindcă încă eram cel mai bun jucător din lume.
Era un moment incredibil de semnificativ
fiindcă, pentru prima oară,
campionul mondial, Garry Kasparov,
era față în față cu cea mai bună șahistă din lume.
Nu se mai pomenise ca o șahistă să îl înfrunte pe campionul la bărbați,
fiindcă nu jucau în aceleași competiții.
Era un moment istoric.
A fost primul ei turneu la acel nivel. Era o jucătoare de vârf, dar…
De vârf, dar la feminin. Deci trebuia să confirme.
POLGÁR VS KASPAROV PARTIDA 1 - 1994
JUCĂTORI
Kasparov a sosit cu 30 de secunde înainte de începere,
iar toți fotografii stăteau în fața lui, cu blițurile.
Transmitea o enormă siguranță de sine.
„Știu ce fac, sunt pregătit, te fac praf.”
Aveai impresia că vrea să te mănânce de vie.
Jucam pentru prima oară cu el.
Orice era posibil.
Eu jucam cu albul.
Începeam întotdeauna la fel.
1. e4.
Deschiderea Pionul regelui.
PIONUL REGELUI
Știam că, avându-l ca adversar pe Kasparov,
urma să fie o Apărare siciliană.
E expert în așa ceva.
Apărarea siciliană e agresivă.
Jucătorii se bat pentru controlul asupra centrului tablei,
iar rezultatul e un stil foarte dinamic de joc.
Iar jocul s-a deschis destul de repede.
Judit a decis că voia să fie foarte agresivă
și să apropie regina de regele lui.
MUTAREA 14
Regina era pe aceeași coloană cu regele de negru,
dar nu poți ataca regele frontal.
Jucătorii puternici nu se vor lăsa ușor.
Trebuie să fii subtil când o faci.
Dar, în tinerețe, Judit nu era prea subtilă.
Voia să te atace frontal și să te facă praf.
Asta nu e ușor când joci cu Kasparov.
Judit a început să mute fără să fi avut un plan clar,
fiindcă nu găsea o cale de atac.
Și astfel a pierdut controlul.
De la început, Kasparov a jucat mai bine decât mine.
A făcut mutări excelente.
Eu mă gândeam mult.
Aveam nevoie de mult timp.
A mers din ce în ce mai prost.
Îți dădeai seama că nu era prea interesant pentru public.
Lumea intra și ieșea.
Dar, sigur, nu te dai bătută.
MUTAREA 34
MUTAREA 35
Când am ajuns la mutarea 36,
s-a întâmplat ceva foarte ciudat.
Kasparov și-a mutat calul la C5.
Era o mare greșeală.
Acum îmi puteam muta nebunul
și puteam lansa un dublu atac
împotriva reginei și turnului lui,
iar el nu le putea salva pe ambele.
Înaintea acelei mutări, știam că aveam să pierd partida.
Dar în acel moment mi-am dat seama
că exista o șansă să fac remiză.
Nu-mi venea să cred că ajunsesem acolo jucând cu cel mai bun șahist din lume.
Dar după ce a luat mâna de pe piesă, a ridicat-o repede de acolo
și a pus-o la loc, pentru a face altă mutare.
A fost un șoc uriaș.
Adversarul meu făcuse o mutare ilegală.
Regula piesei atinse e foarte importantă în șah.
Dacă iei mâna de pe o piesă, ea se consideră mutată.
Dacă mai faci o mutare, nu e fairplay. Trișezi.
Dar numai Judit văzuse totul.
Am privit în jur, nedumerită, întrebându-mă ce se întâmpla.
Nimeni nu a spus nimic, iar eu nu eram sigură ce să fac.
Mi-am spus că, dacă toți tăceau, atunci poate că…
trebuia să tac și eu.
Poate că văzusem așa doar din unghiul meu.
Eram o nou-venită de 17 ani, jucând cu campionul mondial.
Poate că nu mă mai invitau altă dată dacă ziceam ceva.
Și cum puteam să dovedesc?
Era cuvântul meu contra cuvântului său.
Dacă îl acuza că făcuse așa ceva,
iar Kasparov nega,
atunci părea o tânără neobrăzată
care pierdea partida
și nu putea accepta asta,
drept pentru care îl acuza pe el de ceva cumplit.
Din întâmplare, televiziunea spaniolă era acolo, pentru filmări,
dar în spatele camerei nu era niciun operator.
Deci nu se filmase.
Ea a continuat partida.
Conform regulamentului, dacă partida continuă, nu mai poți să faci reclamație.
După aceea, el a mutat bine.
A transformat avantajul în victorie.
Și cu asta, basta.
CAMPIOANA LA ȘAH NU REUȘEȘTE SĂ-L BATĂ PE KASPAROV
Am fost foarte supărată.
După partidă, m-am dus să mănânc la restaurant.
Așa făceam în cadrul turneului.
La un moment dat, arbitrul a venit la masa aceea
și m-a întrebat dacă mă poate ajuta cu ceva.
I-am zis că, dacă tot întreabă,
voiam mult să știu
dacă acea cameră de televiziune aflată la 15 metri de noi
înregistrase ceva.
Deodată, subiectul a luat amploare,
iar Garry Kasparov a înțeles ce se petrecea.
Și s-a supărat foarte tare.
Le spunea celor din jur că trebuiau luate măsuri.
„Trebuie să scrii despre asta, să spui că e scandalos.”
Nu se îndoia nimeni de el. Era un șahist foarte respectat.
Dar l-am întrebat totuși: „Ce crezi? Ai luat mâna de pe piesă?”
Și mi-a spus: „Nu știu. Nu știu. Nu cred, dar nu știu.”
Organizatorul evenimentului a dat un comunicat de presă…
KASPAROV E UN SPORTIV EXEMPLAR
…care îl descria pe Kasparov drept un jucător foarte onest.
La un moment dat, s-a anunțat
că echipa de televiziune revenea la Linares.
Întorși la redacție, la Madrid,
ziariștii și-au dat seama că uitaseră camera pornită…
înregistrând mai departe.
Cei de la televiziune au arătat imaginile.
Și era clar că el a lăsat piesa din mână.
Apoi a atins-o din nou și a retras-o.
Îmi amintesc șocul când am văzut imaginea aceea.
Nici lui Judit nu i-a venit să creadă.
M-am bucurat că înregistrarea a confirmat ce crezusem eu.
Pe de altă parte, asta nu mă încălzea cu nimic,
fiindcă odată ce semnezi fișa de partidă,
nu mai poți schimba nimic.
Nu se așteaptă nimeni ca un campion mondial să încalce regula
fiindcă i se pare mult mai jenant să piardă în fața unei fete.
Problema e că am avut încredere în adversarul meu.
Și n-ar fi trebuit.
Da, a fost… A fost o mică controversă, deci eu doar…
Cred că nu mi-am dat seama că luasem mâna de pe piesă.
N-aș fi făcut așa ceva. Era vorba de un… E…
Dacă vă uitați la înregistrare, e o zecime de secundă.
Nu mi s-a părut că am făcut ceva greșit.
Îți dai seama doar privind cu încetinitorul.
Încercați să vă dați seama într-o zecime de secundă.
Și nu aș fi pierdut jocul, ci s-ar fi încheiat cu o remiză.
Dar totuși, ar fi fost neplăcut să ratez victoria.
INCIDENTUL LINARES
Incidentul mi-a stricat tot turneul,
fiindcă, din acel moment, toată lumea mi-a amintit de el.
ÎNCĂLCAREA REGULILOR
Scandalul a luat amploare.
Campionii trișează.
Cel puțin, asta se poate crede privind imaginile care urmează.
Se vede cum campionul a făcut ceva complet interzis.
ȘMECHERIA LUI KASPAROV, FILMATĂ
Cazul a căpătat proporții.
E unul dintre cele mai faimoase incidente din șah, asta e clar.
Sigur, Judit a fost supărată.
Dar reacția ei…
e de admirat pentru o fată de vârsta sa, în postura în care se afla.
În ultima zi, s-a dus la Kasparov, care era la recepția hotelului,
și l-a întrebat: „Cum ai putut să-mi faci asta?”
Dacă nu l-ați văzut în persoană pe Garry Kasparov,
probabil că nu înțelegeți cât curaj presupune acest gest,
fiindcă el e o forță.
Voiam o explicație de la Garry.
Iar el s-a simțit jignit că îl umileam în fața altor persoane.
Într-un interviu, el mi-a spus: „Trebuie să învețe să se poarte.”
N-au vorbit trei ani din cauza asta.
După partidă, au continuat discuțiile și întrebările
din partea presei și a familiei.
Devenise o bătaie de cap.
CLASAMENTUL LINARES
Deși a făcut o greșeală,
a jucat mai bine decât mine, am înțeles.
A fost o senzație foarte neplăcută.
Nu le certam niciodată
dacă nu câștigau o partidă.
Dar e foarte rău să pierzi.
Tata n-a ascuns niciodată faptul că voia să avem succes
ca să își confirme experimentul,
să arate că putea reuși ceva ambițios cu copiii lui.
După aceea, a spus că ar trebui să reîncepem să jucăm
în olimpiada de șah feminin.
În mintea mea, noi eram în mod clar cele mai bune în șahul feminin.
Voiam să arăt ce puteam contra bărbaților.
Din acel moment, am început să iau unele decizii pe picioarele mele.
Uneori, e foarte important ca, indiferent de ce spun părinții,
tu să-ți urmezi propria cale.
MADRID, SPANIA
În același an, am văzut-o pe Judit la turneul de la Madrid
și juca absolut excepțional.
A bătut jucători foarte puternici
și n-o să uit niciodată
felul cum adversarii reacționau când ea câștiga.
În patru partide, adversarii n-au acceptat înfrângerea, nu i-au dat mâna.
Lucrurile astea sunt sfinte în șah.
Așa se procedează. Dar ei s-au ridicat și au plecat.
Era jenant.
TÂNĂRA ARATĂ CĂ ȘTIE CUM SĂ SE REDRESEZE
VICTORIE DE SENZAȚIE PENTRU JUDIT LA MADRID
Cum răspund adversarii bărbați când îi bați?
Mă zbăteam să câștig respectul elitei și al campionilor mondiali.
Unii erau foarte sceptici, nu credeau că locul meu era acolo.
De ce are nevoie ca să devină o jucătoare de nivel mondial?
Cred că ar fi foarte dificil.
Ar trebui să aibă noroc întruna.
Unul dintre marii maeștri legendari, Viktor Korchnoi,
a zis că jucam șah ca în fața blocului.
Nu mă lua în serios.
„POATE CÂȘTIGA DOAR DACĂ NU MĂ INTERESEAZĂ PARTIDA. AZI NU M-A INTERESAT.”
KORCHNOI, DUPĂ CE A PIERDUT CU JUDIT
A trebuit să demonstrez de zece ori mai mult decât dacă m-aș fi născut băiat.
A câștigat vreodată o femeie titlul mondial?
- Titlul feminin. - De ce?
S-ar zice că e un sport perfect pentru femei.
- Avem fapte ce arată contrariul. - Dar Judit Polgár din Ungaria…
Judit e o excepție,
dar chiar și ea are probleme să mențină spiritul combativ toată partida.
În 1996 am fost invitată la turneul din Dos Hermanas.
DOS HERMANAS, SPANIA
Înaintea partidelor,
eram cu mama în ascensor.
La un moment dat s-a deschis ușa și a apărut Kasparov cu antrenorul.
A fost un moment interesant, fiindcă am avut o relație tensionată
ani de-a rândul, după incident.
Iar mama a zis: „Haideți în lift!”
POLGÁR VS KASPAROV PARTIDA 2 - 1996
M-am dus hotărâtă să dau tot ce puteam.
DESCHIDEREA
Eu jucam din nou cu albul.
Deja aveam un avantaj.
Prima mutare, 1. e4.
PIONUL REGELUI
APĂRAREA SICILIANĂ
O nouă siciliană. Dar, din acel moment, partida a explodat.
Judit a ieșit la atac, mai întâi la regină.
Apoi a forțat cu șah mutarea regelui.
Apoi, nebunul a traversat tabla în atac.
Știam că avea să joace foarte agresiv, dar m-a surprins mult.
Judit era ca un ghem de energie,
ca un fulger gata să explodeze.
Judit a atacat chiar din deschidere, a fost agresivă,
a ocupat spații.
Apoi a ajuns la jocul de mijloc.
Jocul de mijloc e stadiul ideilor profunde,
când încerci să-ți surclasezi adversarul.
Atunci se produce drama, acțiunea.
Kasparov decide să pluseze
și își mută turnul în mijlocul tablei,
atacându-i regina și nebunul simultan.
Era care pe care.
Ea începuse să ezite, iar Garry n-o lăsa să-și tragă sufletul.
2 ORE 36 MIN. 17 SECUNDE
Intensitatea era dată în parte și de durata partidei.
Era un joc de-a șoarecele și pisica.
El și-a creat poziția câștigătoare, dar am reușit cumva să ies din ea.
Apoi a creat-o iarăși.
3 ORE 25 MINUTE 12 SECUNDE
Începusem să fac mici greșeli.
Garry juca foarte bine și a preluat controlul partidei.
3 ORE 34 MINUTE 48 SECUNDE
Eu calculam cam opt, zece mutări, ca să văd cum puteam salva partida.
3 ORE 35 MIN. 2 SECUNDE
Când i-a venit rândul, Kasparov și-a mutat turnul
pe aceeași coloană cu regele ei.
Judit risca să piardă o piesă, poate chiar să renunțe.
3 ORE 47 MINUTE 4 SECUNDE
Când sunt amenințate, multe jucătoare intră în panică, ceea ce e o slăbiciune.
Vezi amenințarea și te aperi, intri în panică.
În acel moment, trebuie să decizi ce faci.
Iar timpul trece.
Judit a ignorat amenințarea.
A ieșit la contraatac, luând un pion.
Avea un pion în plus.
În fața agresivității mele, ea a devenit și mai agresivă.
4 ORE 1 MIN. 31 SECUNDE
S-a apărat foarte bine.
I-a îngreunat mult victoria.
4 ORE 37 MIN. 2 SEC.
Partida dura de ore întregi.
Atunci, mi-a venit o idee surprinzătoare.
I-a dat negrului șah, apoi a sacrificat un turn.
Un fulger iscat din senin.
L-a luat pe Garry complet pe neașteptate.
Deodată, victoria lui nu mai era chiar atât de clară.
5 ORE 42 MINUTE 11 SECUNDE
Judit miza pe mutările acelea ca să supraviețuiască.
După șase ore, au intrat în jocul final.
JOCUL FINAL
În jocul final nu avem regine, nu prea mai avem piese de atac.
E partea finală a partidei.
În teorie, poziția ei în jocul final era una de remiză.
Kasparov avea un nebun și un turn.
Ea, doar un turn. Asta e remiză.
E remiză toată ziua.
E remiză și cu ochii închiși.
Dar trebuia să fie precisă
și, trebuie s-o spun, jocul final n-a fost niciodată punctul ei forte.
Kasparov a vrut să mai facem câteva mutări, ca să vadă ce știu.
6 ORE 8 MINUTE 1 SECUNDĂ
N-a mutat perfect de fiecare dată, dar nici nu m-a lăsat să respir.
Mi-am dat seama că știa mult mai multă teorie despre jocul final decât mine.
După alte câteva mutări,
Judit a cedat în sfârșit.
6 ORE 31 MINUTE 34 SECUNDE
Regele meu nu mai putea scăpa.
Partea tragică e că ea a jucat foarte bine
și a intrat în jocul final, când trebuia să fie în siguranță,
dar a greșit.
E ca și cum ai supraviețui în fața lui Mike Tyson
timp de opt sau zece runde.
Șahul e un joc care poate dura ore în șir, iar după atâtea ore,
pur și simplu te prăbușești sub presiune.
Asta îți fac jucătorii buni.
Jocul acela final a fost un test care, de fapt, nu era prea dificil,
iar ea l-a picat sub presiune.
A fost o înfrângere usturătoare.
Am făcut o greșeală strategică.
Deci nu mă simțeam bine, mai ales după partidă.
CARNAGIU, KASPAROV ATACĂ
SINGURĂTATEA LOCULUI ÎNTÂI?
După partida mea cu Kasparov, din '96,
am mai jucat alte câteva împreună.
POLGÁR VS KASPAROV PARTIDA 3 - 1996
Îmi plăcea să joc cu ea, fiindcă avea un anumit stil cu care mă simțeam bine.
POLGÁR VS KASPAROV PARTIDA 5 - 1997
Judit era foarte agresivă. Avea un atac puternic.
Și eu eram ofensiv, dar cu mai multă experiență.
De aceea își făcea rău singură cu atacurile și agresivitatea ei.
Trebuie să înțelegeți că Garry Kasparov e considerat
cel mai mare jucător de șah din istorie.
Deci Judit nu juca doar cu actualul campion mondial,
ci juca de la egal la egal cu cel mai mare jucător de șah din istorie.
POLGÁR VS KASPAROV PARTIDA 7 - 2000
Când jucam cu Kasparov, aveam impresia că, prin simpla prezență,
încă înainte să mute vreo piesă,
îmi era superior.
Părea chiar o formalitate.
Mai trebuia să jucăm partida, dar, până la urmă, câștiga.
Eu eram în vârf de formă,
iar ea era unul din jucătorii care, din cauza stilului de joc
și poate a tracului pe care îl avea când juca cu mine,
nu avea succes, dar ca ea au mai fost mulți alții.
Cu stilul ei de joc, nu era în măsură
să îmi facă față în perioada mea de glorie.
Îți e greu să joci cu Kasparov?
Da, nu am un punctaj prea bun.
Nu cumva îl respecți prea mult, și atunci nu joci la nivelul tău real?
Nu știu. Poate că da, în subconștient.
Când nu câștigi, sentimentul nu e întotdeauna același.
Uneori, când pierzi, iar adversarul a jucat foarte bine
și a găsit soluții minunate, scheme de joc fantastice,
nu ai atâtea regrete.
Cu Kasparov, nemulțumirea mea era că nu puteam să joc bine contra lui.
Într-un fel sau altul, îmi părea invincibil. Un supraom.
Îmi doream o partidă solidă cu el.
Dar cum puteam să fac asta?
În șah, mulți jucători ajung să fie atât de absorbiți de joc,
atât de obsedați de el,
încât ajunge să capete o importanță dincolo de tabla de șah.
E pe viață și pe moarte.
Cred că tata și-a dorit mult succesul ca să arate că avusese dreptate.
El fusese convins
că experimentul avea să fie un succes.
A spus că în următorii doi ani
totul avea să se confirme.
Și voia ca eu să continui,
să investesc mai multă energie ca să ajung între primii 10 din lume.
Mulți ani, în proiectul lui…
PIONI ÎNTR-UN EXPERIMENT
…lumea i-a pus la îndoială bunele intenții.
Mulți credeau că nu se gândea decât la orgoliul lui,
nu la binele copiilor săi.
POLGÁR, UN TATĂ EGOIST
Mulți s-au întrebat cum se simțeau copiii lui.
„Nu cumva părinții le distrug viața?”
Am înțeles că viața mea era altfel decât a altor copii de vârsta mea,
fiindcă petreceam atât studiind șahul.
Sigur, uneori aș fi preferat și eu
să mă uit la filme sau să petrec mai mult timp cu prietenii.
Ani de-a rândul, pregătirile și concursurile au fost toată viața mea.
Și părea că lipsește ceva.
La urma urmei, erau 64 de pătrățele pe o tablă de șah.
Viața e mult mai mult decât atât.
Eram fericită, dar la un moment dat, după ce împlinisem 20 de ani,
el ar fi vrut ca viața mea să se limiteze în continuare la șah.
Însă eu îmi doream ceva mai mult, voiam să îmi lărgesc puțin orizontul,
să nu mă limitez doar la șah.
Realitatea e țesută din mici coincidențe.
După absolvire, m-am angajat ca veterinar.
La cabinet a venit o roșcovană care semăna leit cu Judit Polgár.
Într-o zi, când aveam aproape 23 de ani,
am dus câinele familiei la veterinar.
Medicul a fost foarte prietenos, zâmbitor
și… vorbăreț.
Ca un făcut, consultația a durat destul de mult.
În acel moment, am dat deoparte regulile și i-am propus
să ieșim și să jucăm tenis împreună.
De ce se îndrăgostește un bărbat de o femeie?
De mii de ani se caută un răspuns simplu la întrebarea asta.
Cu ochii ei surâzători, cu părul roșcat,
emana o anumită energie, o vitalitate.
Și din prima clipă a spus exact ce gândea.
Asta mi s-a părut foarte sexy.
Am început să ieșim destul de des,
iar apoi am participat la un eveniment.
Și am câștigat turneul pe când eram foarte îndrăgostită.
După aceea, ne-am mutat împreună.
Când Judit s-a căsătorit,
eu am încetat
să mai fiu managerul ei.
În ce-l privește pe tata,
cred că, pe undeva, i-a părut rău că a fost așa.
Sincer să fiu, prefer să nu îmi exprim o părere despre acest subiect.
Am avut puțină influență asupra fetelor după ce au crescut.
Practic, soții lor le-au dus în alte direcții.
Deci când rolul meu de manager a luat sfârșit,
m-a cam durut, mi s-a părut ciudat.
Dar Judit era cea care trebuia să decidă cum voia să-și trăiască viața mai departe.
ÎN 2000, JUDIT A FOST CEA MAI BUNĂ JUCĂTOARE DE ȘAH DIN LUME
PENTRU 11 ANI LA RÂND.
ÎN CLASAMENTUL GENERAL ERA PE LOCUL 32.
Iubita mea a vrut căpșuni și iată ce a comandat!
Da, și o mănânc și pe a ta.
Când ne-am căsătorit, mă apropiasem de coeficientul magic de 2.700,
peste care aș fi fost considerată printre primii zece.
Dar orice făceam, nu reușeam să urc.
Au fost câteva evenimente la care am jucat bine, am câștigat puncte,
dar apoi le-am pierdut pe toate.
Cu Gusztáv am învățat că pot adopta o strategie diferită.
Când am devenit parte din viața ei, i-am spus un mare secret.
În șah poți să câștigi, poți să pierzi
și mai există o variantă, a treia.
Remiza.
El a zis că o remiză e mai bună decât o înfrângere.
Dacă te bate un adversar cu același coeficient, pierzi puncte.
Dacă faci remiză, nu le pierzi.
Au fost partide în care aș fi decis altfel pe vremuri.
M-aș fi bătut ca să câștig.
Am ajuns să îmi spun
că, dacă nu aveam nicio idee despre cum puteam să câștig,
atunci remiza era și ea acceptabilă.
Deși a rămas printre cele mai bune jucătoare ofensive din lume,
începuse să piardă mai puțin,
iar coeficientul ei începuse să crească.
Această schimbare de abordare a prefațat turneul Linares din 2001
și, desigur, partida revanșă dintre Judit și Kasparov.
LINARES, SPANIA
E turneul cu controversa privind piesa atinsă,
iar ani mai târziu, se întâlneau din nou.
Pe atunci, unii spuneau că aveam un stil de joc cam primitiv,
dar dădea rezultate.
Eram în continuare numărul unu și jucam bine.
Mai ales în 2001 am jucat foarte bine.
Repet că așteptările din partea lui Judit nu erau nici prea mici, nici prea mari.
Aveam o strategie clară pentru partida aceea.
Una în care el avea să aibă emoții, să își facă griji.
Ba chiar să se fi gândit că putea pierde.
POLGÁR VS KASPAROV PARTIDA 11 - 2001
A început partida.
Judit, cu albul, Garry, cu negrul.
PIONUL REGELUI
Știam că lui Kasparov nu-i plăcea deloc când regele lui era atacat.
Mi-am propus să îi atac regele oricât de greu ar fi fost.
APĂRAREA SICILIANĂ
Judit a ales să facă rocada mare,
iar Garry Kasparov a făcut la fel de partea lui.
Prin natura lor, aceste poziții arată
că ambele părți pregătesc atacuri agresive.
Rămânea de văzut cine ajungea primul la rege.
Încă de la începutul partidei am sacrificat un pion.
MUTAREA 19
Kasparov acceptă sacrificiul pionului,
dar asta face din nebunul lui Judit o piesă foarte puternică.
Deși are o piesă în minus, tot ea are inițiativa.
Kasparov a fost un pic surprins, dar a înțeles ideea.
Kasparov avansează în centru cu un pion.
Îmi ataca nebunul,
și normal ar fi fost să îl mut de acolo.
Dar ea decide să sacrifice ditamai nebunul.
Pierdusem o piesă importantă,
dar mă gândeam mai departe la faptul că aveam să îi atac regele.
În clipa aia am privit în jur.
Sala era arhiplină, fiindcă partida era captivantă.
Kasparov s-o fi gândit că avea avantajul.
Partida era foarte tensionată, dar mă simțeam în largul meu.
A petrecut mult timp gândindu-se.
După câteva minute, a făcut mutarea cea mai logică.
Și brusc, după doar trei secunde, am împins pionul.
Psihic, a fost un mare șoc.
Sacrifică totul de dragul atacului.
Apoi a trebuit să-și dea seama că lucrurile nu erau așa de simple.
Mă așteptam să câștig, dar atacase masiv.
Și-a dat jos sacoul, s-a ridicat, l-a pus pe spetează.
Și-a dat jos ceasul, l-a pus deoparte.
Mi-a plăcut să-l văd pe Garry îngrijorat.
Am câștigat de multe ori cu Judit, dar atunci m-am luptat să supraviețuiesc.
Garry trebuia să facă o minune ca să se salveze în partida aceea.
Și-a sacrificat și el piesele ca să ajungă la regele lui Judit.
Regele lui era complet expus
și tot ce putea face el era să țină regele de alb în șah.
Atunci, Garry a decis că ajunge.
Iar acea partidă extraordinară,
incredibil de ofensivă, s-a încheiat într-un șah perpetuu.
Judit forțase o remiză.
Judit a fost singura care n-a pierdut în fața lui Kasparov la Linares.
KASPAROV REMIZEAZĂ CU JUDIT POLGÁR
A fost singura care s-a ținut tare în fața campionului mondial.
La final, am stat de vorbă
și a fost limpede că respectase felul cum jucasem,
deși el era cel mai bun din toate timpurile, categoric.
Acum era clar o jucătoare de nivelul nostru.
O jucătoare de clasă mondială.
A fost o senzație fantastică să joc partida aceea de la Linares.
A fost o luptă incredibilă. I-am dat mult de furcă.
Dar totuși, n-am reușit să îl bat.
Ceva încă lipsea.
Cred că nu poți bate pe cineva ca Garry Kasparov
decât dacă reușești să crezi
că îți poți doborî idolul chiar cu armele lui.
Dacă nu crezi că ești la nivelul lui,
nu ai nicio șansă să câștigi.
Ne aflăm în tabăra de antrenament de pe coasta Adriaticii.
Cum e Adriatica?
Arată frumos, aș vrea să sar în apă.
Anul următor, în 2002,
m-am întâlnit cu Kasparov la un turneu.
M-a întrebat dacă voiam să-l vizitez în Croația, la o ședință de antrenament.
Mulți jucători păstrau unele resentimente.
Cu Judit, a fost întotdeauna o relație
respectuoasă.
De aceea am sugerat că am putea lucra împreună.
Era printre jucătorii cei mai buni. Putea oferi noi perspective.
Judit!
Sigur, invitația m-a bucurat foarte mult.
M-am dus cu soțul meu la vila lor.
A fost o săptămână minunată.
A fost o experiență excelentă. Kasparov era într-o formă grozavă.
Am învățat mult despre cum aborda el o poziție pe tabla de șah.
Ce idei i se par serioase
și genul de mutări pe care eu le-aș analiza atent,
dar pe care el le-ar ignora ca fiind irelevante.
În plus, am aflat cu surprindere că Garry nu lucra toată ziua.
După-amiaza aveam o sesiune de șah.
Iar dimineața făceam altceva.
De exemplu, ieșeam în larg cu banana gonflabilă.
Era un fel de regulă. Cine venea la mine, trebuia să se dea cu banana.
Am câștigat acel concurs
fiindcă am fost singura care nu a căzut în apă.
De la distanță, poți deseori să îți faci o anumită impresie despre un campion.
Despre caracterul lui.
Dar când intri într-un mediu relaxat, prietenos
și îți petreci toată ziua în preajma lui,
îți faci cu totul altă impresie.
Am văzut mai mult latura lui umană.
Ideea că de partea cealaltă a tablei de șah era un zeu dispăruse.
Era un om în carne și oase.
MOSCOVA, RUSIA
Până atunci, jucaseră 14 partide împreună.
Garry Kasparov nu pierduse niciuna.
Era greu să joci cu Garry Kasparov.
Parcă ai fi jucat cu Federer la apogeu.
Toți au pierdut cu Garry.
Garry Kasparov!
Cred că eram singurul neînvins în fața ei.
Îi bătuse pe Kramnik, pe Anand, pe toți ceilalți.
Eram singurul rămas pe baricadă.
POLGÁR VS KASPAROV PARTIDA 15 - 2002
Liniște, vă rog! Aș dori să începem runda.
Arbitri, porniți cronometrele.
Când ne-am întâlnit la următoarea partidă, eu jucam cu albul.
Am făcut prima mea mutare, 1. e4, în fața regelui, două câmpuri în față.
Mutarea nu l-a surprins pe Kasparov,
fiindcă așa făcusem de când eram mică.
Dar felul cum a reacționat el a fost un șoc.
Garry i-a surprins pe toți mutând pionul la e5.
Până atunci, jucase siciliana. Erau partide foarte agresive.
Dar aici, Garry a optat pentru Apărarea berlineză.
APĂRAREA BERLINEZĂ
Toți avem puncte tari și slabe. Judit e o jucătoare foarte agresivă.
Am optat pentru o deschidere mai defensivă.
Garry Kasparov impunea un joc diferit,
o partidă mai înceată, mai nuanțată.
Categoric, nu era stilul meu.
Ce se întâmplă cu deschiderea asta?
Reginele părăsesc tabla foarte devreme.
Pe de o parte, eu nu pot ataca, dar nici el nu poate.
Garry mută un pion pe flancul regelui, Judit, la fel.
Nu era agresiv. Era foarte strategic.
Am început să îmi construiesc poziția.
Și am atacat cu calul.
Kasparov a intrat un pic în defensivă.
Judit a început să strângă șurubul,
punând tot mai multă presiune pe centrul tablei.
Kasparov și-a dat seama că putea avea o mare problemă.
Garry voise s-o înfrunte în jocul final. Dar negrul începuse să aibă probleme.
Mutare după mutare, măream presiunea asupra lui.
Mi s-a părut că eram într-o poziție superbă.
„Ar trebui să câștig.” Cum se poate una ca asta?
Dar, sigur, când ai un mare avantaj
și joci o partidă atât de importantă,
începi să ai emoții.
Încă din copilărie
am visat să câștig împotriva lui.
Dar nu reușisem.
Și iată-mă acolo, spunându-mi: „Nici să nu te gândești la remiză!”
„Mergi până la capăt.”
JOCUL FINAL
Luam tot mai mult spațiu de la el.
Apoi, am mutat turnul pe coloana din centru,
iar regele lui a început să aibă probleme.
Când sunt plasate strategic, turnurile înfulecă pioni.
Lucrasem întruna la jocul meu final.
Unele tipare datau încă din copilăria mea,
le învățasem pe la 8 sau 9 ani.
Am simțit că avea tot mai puține șanse de salvare.
Era unul din cei mai mari șahiști din istorie,
dacă nu cumva cel mai mare.
Te-ai fi așteptat să găsească o portiță de scăpare.
Dar Judit a fost fenomenală.
Se făcuse liniște.
Deodată, mi-am dat seama că, după una sau două mutări,
Kasparov nu mai putea continua,
căci nu mai avea șanse.
Iar atunci a venit momentul.
Mi-a întins mâna.
Judit Polgár, marele geniu ofensiv,
îl învinsese în sfârșit pe Kasparov după un joc final nuanțat și subtil.
A fost singura femeie din lume care l-a învins
pe cel mai mare jucător de șah din toate timpurile.
Și nu numai că l-a bătut, l-a făcut praf.
Nu i-a dat nicio șansă.
Pe atunci, fetița de 12 ani cu părul în coadă fusese uitată de mult.
Acum, era printre cei mai buni jucători din lume.
POLGÁR ÎL BATE PE KASPAROV
O spun și o repet, a fost un moment foarte important pentru noi, femeile.
A fost clipa când ne-am dat seama că putem.
NE PUTEM BATE CA BĂRBAȚII
Adolescentă fiind, m-a inspirat nespus.
A dovedit că imposibilul era posibil.
JUDIT POLGÁR, REGINA ȘAHULUI
Evident, n-a fost partida mea ideală.
Ea pur și simplu…
S-a ridicat la înălțime și așa am pierdut partida.
Eroina zilei, cea care l-a răpus pe Kasparov.
Care e părerea ta profesională? Ai fost mulțumită?
- Da. - Da, dar… Continuă!
- Nu comentez. - Nu fi prostuță!
N-am mai pomenit așa ceva.
De mult visasem ca, într-o bună zi,
să câștig în fața lui Garry Kasparov.
A fost o enormă satisfacție.
O FEMEIE ÎL BATE CU UȘURINȚĂ PE GARRY KASPAROV
Judit l-a bătut pe Kasparov.
POLGÁR ÎL ÎNVINGE PE KASPAROV
Surorile și familia mea nu erau acolo,
dar am sunat imediat, ca să le dau vestea.
A fost o mare bucurie.
Ceva ce așteptaserăm toată viața, iar ea reușise s-o facă.
Mi-am împlinit multe din visurile mele de când aveam patru ani,
dar ea a mers mai departe.
Am fost foarte mândră de ea.
Tata s-a bucurat nespus.
Cred că a sărit în sus de fericire.
A fost o reușită incredibilă pentru ea
și de aceea am considerat
că experimentul nostru reușise.
Dar puteai spune doar că Judit era printre cei mai buni șahiști din lume.
Ca să fie numărul unu în elita șahului mondial,
ar fi trebuit să lucreze alte trei, patru ore pe zi.
Mă bucur să văd că Judit e fericită.
REGINA IA TOTUL
Acel moment mi-a dat în sfârșit senzația
că într-o partidă, într-un eveniment…
puteam să bat pe oricine.
ÎN 2003, UN AN DUPĂ VICTORIA CU KASPAROV,
JUDIT A AJUNS PRINTRE PRIMII ZECE DIN LUME.
NICIO FEMEIE N-A MAI REUȘIT DE ATUNCI.
Judit a fost cea mai bună șahistă din toate timpurile.
Nu e nicio îndoială.
Ea a transformat șahul.
CEA MAI BUNĂ ȘAHISTĂ DIN LUME, NEEGALATĂ
Totodată, a fost un fenomen și pentru că ea a jucat rolul de cobai
pentru ideile părinților ei.
Iar faptul că ea a reușit toate lucrurile la care visase tatăl ei
rămânând o persoană normală, cu o fire foarte plăcută,
e ceva miraculos.
Nu exagerez când spun că ea a făcut ceva revoluționar.
A dovedit că o jucătoare putea concura la vârf.
Asta a fost ceva ce mulți dintre noi,
aici mă includ și pe mine, nu am crezut că era posibil.
CÂND S-A RETRAS ÎN 2014, JUDIT FUSESE CEA MAI BUNĂ ÎN ȘAHUL FEMININ MONDIAL
DE LA VÂRSTA DE 12 ANI, UN TIMP RECORD DE 26 DE ANI.
Privind în urmă la anii aceia și ca subiect al acelui experiment,
cum te simți acum?
Sigur că, pe de o parte,
nu e plăcut să faci parte dintr-un experiment.
Nu m-am considerat niciodată genială.
Știu că reușitele mele
se datorează 95% eforturilor și abnegației mele.
Asta mi-au dat părinții mei.
Sigur, tata a fost cel care mi-a arătat frumusețea șahului.
Dar și ce puteam face.
Că puteam fi excelentă.
Trebuie ca oamenii să creadă în tine.
Și trebuie ca tu să crezi în tine.
Cel mai important este ca, începând de azi,
să fii mai bună decât ai fost ieri.
Iar mâine, să fii și mai bună.
Să nu renunți niciodată.
Și să lupți întotdeauna până la capăt.
Subtitrarea: Nicu Teodorescu